Rondane nasjonalpark

Rondane nasjonalpark er en norsk nasjonalpark som ligger i høyfjellsområdet Rondane i Innlandet; mellom Gudbrandsdalen og Atndalen. Parken ble opprettet i 1962 som Norges første nasjonalpark, for å «ta vare på et stort, sammenhengende og i det vesentlige urørt fjellområde, ta vare på et høyfjellsøkosystem med et egenartet og variert biologisk mangfold, ta vare på sentrale leveområder til villreinstammen i Rondane, sikre variasjonsbredden i naturtyper som rondaneområdet omfatter, herunder innslag av høyereliggende bjørke- og barskog, bevare landskapsformer og særpregede geologiske forekomster, og ta vare på verdifulle kulturminner.».Lovdata.no: Verneforskriften Parken ble utvidet den 24. oktober 2003 og dekker nå et område på 963 km².Direktoratet for naturforvaltning, faktaark Besøkt 25. februar 2013.

Nasjonalparken ligger i kommunene Dovre, Folldal, Nord-Fron, Ringebu, Sel, Stor-Elvdal og Sør-Fron i Innlandet; og den grenser opp til Grimsdalen landskapsvernområde, Dørålen landskapsvernområde, Atnsjømyrene naturreservat og Myldingi naturreservat. Den ligger også nær Flakkstjønna naturreservat, Frekmyr naturreservat og Mesætermyra naturreservat.

 Geografi, geologi og landskap 
Rondane tilhører Det transskandinaviske intrusivbeltet som består av grunnfjell-bergarter fra prekambrium.

Nasjonalparken er leveområde for en stamme av villrein, og omfatter et variert fjellområde med frodige fjelldaler, lavdekte flyer og mektige fjelltopper. Berggrunnen er karrig og gir en fattig vegetasjon der lav og lyng dominerer.

 Kulturminner i nasjonalparken 
Området har tallrike spor etter gammel fangstkultur.

 Forvaltning og bruk av området 
Turisthytter i Den norske turistforenings regi omfatter blant annet Rondvassbu, Bjørnhollia, Grimsdalshytta og Eldåbu. I tillegg er det flere private turisthytter, bl.a. Dørålseter, Peer Gynt-hytta og Haverdalseter. Rondanestien, som strekker seg fra Oslo til Hjerkinn, går gjennom parken.

Med kollektivtransport er nærmeste utgangspunkt Otta og Mysuseter. Andre innfallsporter til det sentrale Rondane er Høvringen i vest, Straumbu i øst og Dørålseter i nordøst.

Severdigheter i Rondane og omegn omfatter blant annet Mysusæter, Høvringen, Kvitskriuprestan, Skranglehaugene, Smiubelgin, Rondslottet, Verkildalsbotnen, Jutulhogget og Ulafallene.

 Referanser 

 Litteratur 
 Bjormyr Finn, Kopperud Lasse. Norges nasjonalparker, Rondane og Dovre. 2009, Gyldendal.
 Sven Grotdal. Alt du bør vite om Rondane og Gudbrandsdalen. Aschehoug, 2008. 
 Frank Ivar Hansen. Rondane : natur, kultur, friluftsliv. Tun forlag, 2007. 
 Asbjørnsen og Moe. Samlede eventyr. Gyldendal, 2000. Høyfjellsbilleder: En søndagskveld til seters og Reinsdyrjakt ved Rondane. 
 Rolf Rasch-Engh. Rondane, fjellet vi fortrylles og fortrolles av. Silver Fox, 2000.
 Per Roger Lauritzen. Hyttene i Rondane, Alvdal vestfjell, Femundsmarka og på Hedmarksvidda. Cappelen, 1999.
 Tor Møllebak. Rondane og Femundsmarka : med tilgrensende fjellstrøk. Gyldendal, 1998 (Gyldendals fjellguider) 
 Knut Eidem (red.). Sætrin på Raphamn gjennom 250 år. Eget forlag, 1998.
 Bjørn Wegge (red.). Villreinen i Rondane. 1997.
 Dagfinn Skjelle. Rondane. Grøndahl Dreyer, 1996 .
 Edvard K. Barth. Fangstanlegg for rein, gammel virksomhet og tradisjon i Rondane. NINA-NIKU, 1996.
 Thommessen, Skogheim, Kuyper. Fra Rondslottet til Lodalskåpa. Valdres forag, 1995.
 Den norske turistforenings årbok 1984. Hovedtema: Rondane / Lillehammer
 Edvard K. Barth. Rondane. Lutherstiftelsens forlag, 1971. (Norges nasjonalparker ; 1). 
 Dagfinn Skjelle. Rondane. Gyldendal, 1970.
 Edvard K. Barth. «Rondane» I: Den norske turistforenings årbok 1969.
 Per Hohle (red.). Til fots i Rondane – Dovrefjell – Trollheimen. Gyldendal, 1969.   
 Edvard Løchen, Edv. K. Barth og Eilif Dahl. Rondane nasjonalpark. Oslo, 1963. (Småskrifter utgitt av Østlandske naturvernforening ; Nr 5)
 Den norske turistforenings årbok 1960. Hovedtema: Rondane

 Eksterne lenker 



 Turforslag Lillehammer-Rondane ; ut.no 
 Rondane nasjonalpark; nasjonalparkriket.no


Kategori:Landskap i Norge
Kategori:Nasjonalparker i Norge

Kategori:Verneområder i Innlandet
Kategori:Verneområder i Dovre
Kategori:Verneområder i Sel
Kategori:Verneområder i Nord-Fron
Kategori:Verneområder i Sør-Fron
Kategori:Ringebus geografi
Kategori:Verneområder i Folldal
Kategori:Verneområder i Stor-Elvdal
Kategori:Verneområder opprettet i 1962
Kategori:1962 i Norge